CELEX: 32021D0964
Language: da
Date: 2021-05-26 00:00:00
Title: Rådets afgørelse (EU) 2021/964 af 26. maj 2021 om indgåelse af den frivillige partnerskabsaftale mellem Den Europæiske Union og Republikken Honduras om retshåndhævelse, god forvaltningspraksis og handel på skovbrugsområdet med træprodukter til Den Europæiske Union

18.6.2021   
               
               
                  DA
               
               
                  Den Europæiske Unions Tidende
               
               
                  L 217/1
               
            
         RÅDETS AFGØRELSE (EU) 2021/964
         af 26. maj 2021
         om indgåelse af den frivillige partnerskabsaftale mellem Den Europæiske Union og Republikken Honduras om retshåndhævelse, god forvaltningspraksis og handel på skovbrugsområdet med træprodukter til Den Europæiske Union
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 3, første afsnit, og artikel 207, stk. 4, første afsnit, sammenholdt med artikel 218, stk. 6, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I maj 2003 vedtog Europa-Kommissionen en meddelelse til Europa-Parlamentet og Rådet med titlen »Retshåndhævelse, god forvaltningspraksis og handel på skovbrugsområdet (FLEGT): Forslag til EU-handlingsplan«. Handlingsplanen i nævnte meddelelse (»FLEGT-handlingsplanen«) opfordrede til, at der træffes foranstaltninger til at bekæmpe ulovlig skovhugst gennem frivillige partnerskabsaftaler med træproducerende lande. Rådets konklusioner om FLEGT-handlingsplanen blev vedtaget i oktober 2003, og Europa-Parlamentet vedtog en beslutning derom den 11. juli 2005.
                  
               
                     (2)
                  
                  
                     Den frivillige partnerskabsaftale mellem Den Europæiske Union og Republikken Honduras om retshåndhævelse, god forvaltningspraksis og handel på skovbrugsområdet med træprodukter til Den Europæiske Union (»aftalen«) blev i overensstemmelse med Rådets afgørelse (EU) 2020/2185 (2) undertegnet den 23. februar 2021 med forbehold af senere indgåelse af aftalen.
                  
               
                     (3)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Den frivillige partnerskabsaftale mellem Den Europæiske Union og Republikken Honduras om retshåndhævelse, god forvaltningspraksis og handel på skovbrugsområdet med træprodukter til Den Europæiske Union godkendes herved på Unionens vegne (3).
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i aftalens artikel 31 (4).
         
         
            Artikel 3
            Kommissionen repræsenterer Unionen i det fælles udvalg for gennemførelse af aftalen, der er oprettet i henhold til aftalens artikel 19.
            Medlemsstaterne kan som medlemmer af Unionens delegation deltage i møderne i det fælles udvalg for gennemførelse af aftalen.
         
         
            Artikel 4
            Med henblik på ændringer til bilagene til aftalen i overensstemmelse med aftalens artikel 26 bemyndiges Kommissionen til efter proceduren i artikel 11, stk. 3, i Rådets forordning (EF) nr. 2173/2005 (5) at godkende sådanne ændringer på Unionens vegne.
         
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 26. maj 2021
            
               
                  På Rådets vegne
               
               M. do C. ANTUNES
               
                  Formand
               
            
         
         
            (1)  Godkendelse af 26.4.2021 (endnu ikke offentliggjort i EUT).
         
            (2)  Rådets afgørelse (EU) 2020/2185 af 18. december 2020 om undertegnelse på Unionens vegne af den frivillige partnerskabsaftale mellem Den Europæiske Union og Republikken Honduras om retshåndhævelse, god forvaltningspraksis og handel på skovbrugsområdet med træprodukter til Den Europæiske Union (EUT L 435 af 23.12.2020, s. 63).
         
            (3)  Se side 3 i denne EUT.
         
            (4)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
         
            (5)  Rådets forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab (EUT L 347 af 30.12.2005, s. 1).